વિભાકરે આવું કહ્યું એટલે આકાશ હસી પડ્યો. ‘વિભાકાકા, એ પ્રશાંતને સીડી ચડતા આવડે છે! એમ બોલાવીએ નહીં તોય ગરજુડાની જેમ ધડધડાટ ઉપર આવી જાય, એટલે પરાણે અમારી સાથે રમાડવો પડે. એનામાં કોઈપણ જાતની મેનર નથી. પૂછ્યા વગર અમારા ચારેયના રૂમમાં ખાંખાખોળાં કરે..’ એણે ફરિયાદ કરી. ‘અમારું ધ્યાન ના હોય અને કોઈ વસ્તુ એને ગમી જાય તો ચાલાકી કરીને ખિસ્સામાં પણ સરકાવી દે! પરિધિ આવું નથી કરતી પમ પ્રશાંતિયો ચોર છે!’